**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE »NACIONALNI PARK PLITVIČKA JEZERA« ZA 2022. GODINU**

**PRIHODI**

*Tablica 1. Prihodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE  2021. | PLAN 2022. | OSTVARENJE  2022. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 195.703.258,63 | 333.034.684,00 | 351.267.238,96 | 179,49 | 105,47 |
| 6 Prihodi poslovanja | 195.703.258,63 | 332.942.580,00 | 351.172.134,96 | 179,44 | 105,48 |
| 63 Pomoći iz inozemstva (darovnice) i od subjekata unutar općeg proračuna | 309.699,66 | 1.133.180,00 | 268.035,66 | 86,55 | 23,65 |
| 64 Prihodi od imovine | 461,29 | 171.000,00 | 3.124,48 | 677,34 | 1,83 |
| 65 Prihodi od upravnih i admin. pristojbi, pristojbi po pos. propisima i naknada | 107.042.767,59 | 201.514.500,00 | 203.214.289,26 | 189,84 | 100,84 |
| 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | 83.900.191,65 | 120.703.900,00 | 138.137.862,29 | 164,65 | 114,44 |
| 68 Kazne, upravne mjere i ostali prihodi | 4.450.138,44 | 9.420.000,00 | 9.548.823,27 | 214,57 | 101,37 |
| 7 Prihodi od prodaje nefinancijske imovine |  | 92.104,00 | 95.104,00 |  | 103,26 |
| 72 Prihodi od prodaje proizvedene dugotrajne imovine |  | 92.104,00 | 95.104,00 |  | 103,26 |

Ukupni prihodi za 2022. godinu planirani su u iznosu od 333 milijuna kuna, od čega prihodi poslovanja 332,9 milijuna kuna, a prihodi od prodaje nefinancijske imovine 92,1 tisuću kuna. Izvršenje ukupnih prihoda u 2022. godini iznosi 351,3 milijuna kuna što predstavlja povećanje od 5,5% u odnosu na plan za 2022. godinu.

Prihodi poslovanja u 2022. godini ostvareni su u iznosu od 351,2 milijuna i u odnosu na planirane veći su za 5,5%. Njihova najznačajnija kategorija s udjelom od 57,9% su prihodi po posebnih propisima u iznosu od 203,2 milijuna kuna koji se odnose na prihode od ulaznica, a slijede prihodi od prodaje proizvoda i robe te pruženih usluga u iznosu od 138,1 milijun kuna i udjelom od 39,3%, dok se preostali udio odnosi na pomoći, prihode od imovine, kazne te ostale prihode.

Na smanjenje pomoći od subjekata unutar općeg proračuna u odnosu na plan za 76,4% utjecala je doznaka od Fonda za zaštitu okoliša i energetsku učinkovitost za kupnju turističkih vozila na električni pogon koja je izvršena u siječnju 2023. godine, a bila je planirana za 2022. godinu.

U odnosu na isto razdoblje prethodne godine prihodi poslovanja bilježe povećanje od 79,4%. Od toga prihodi od ulaznica bilježe povećanje od 89,8%, a prihodi od prodaje roba i usluga povećanje od 64,7%. Značajno povećanje od 114,6% u odnosu na isto razdoblje prethodne godine bilježe ostali prihodi, a najznačajnija stavka ostalih prihoda odnosi se na uplatu po sudskoj presudi u iznosu od 8,6 milijuna kuna (AGRAM LIFE OSIGURANJE, d.d. Zagreb).

Prihodi od prodaje nefinancijske ostvareni su u iznosu od 95,1 tisuću kuna i bilježe povećanje od 3,3% u odnosu na plan dok u prethodnoj godini nisu ostvareni.

*Tablica 2. Prihodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE  2021. | PLAN 2022. | OSTVARENJE  2022. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 195.703.258,63 | 333.034.684,00 | 351.267.238,96 | 179,49 | 105,47 |
| Izvor: 3 Vlastiti prihodi | 83.900.652,94 | 120.874.900,00 | 138.090.515,04 | 164,59 | 114,24 |
| Izvor: 4 Prihodi posebne namjene | 111.492.906,03 | 210.934.500,00 | 212.763.112,53 | 190,83 | 100,87 |
| Izvor: 5 Pomoći | 309.699,66 | 1.133.180,00 | 268.035,66 | 86,55 | 23,65 |
| Izvor: 6 Donacije |  |  | 50.471,73 |  |  |
| Izvor: 7 Prihodi od prodaje ili zamjene nefinancijske imovine i naknade s naslova osiguranja |  | 92.104,00 | 95.104,00 |  | 103,26 |

Od ukupno ostvarenih prihoda u iznosu od 351,3 milijuna kuna, najveći iznos od 212,8 milijuna kuna ostvaren je iz izvora financiranja Prihodi za posebne namjene, dok je iz izvora financiranja Vlastiti prihodi ostvaren 138,1 milijun kuna. Iz izvora Pomoći ostvareno je 268 tisuća kuna, a iz izvora Donacije 50,5 tisuća kuna te iz izvora Prihoda od prodaje nefinancijske imovine 95,1 tisuća kuna.

**RASHODI**

*Tablica 3. Rashodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2021. | PLAN 2022. | IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 182.414.112,47 | 282.543.916,00 | 238.837.589,24 | 130,93 | 84,53 |
| 3 Rashodi poslovanja | 166.493.961,86 | 247.495.782,00 | 220.768.428,93 | 132,60 | 89,20 |
| 31 Rashodi za zaposlene | 91.058.298,50 | 114.704.526,00 | 111.981.497,45 | 122,98 | 97,63 |
| 32 Materijalni rashodi | 67.223.521,09 | 115.378.336,00 | 96.164.672,25 | 143,05 | 83,35 |
| 34 Financijski rashodi | 797.316,34 | 1.182.000,00 | 1.024.321,52 | 128,47 | 86,66 |
| 35 Subvencije | 744.926,24 | 1.458.400,00 | 266.069,86 | 35,72 | 18,24 |
| 36 Pomoći dane u inozemstvo i unutar općeg proračuna | 6.003.799,10 | 12.546.500,00 | 10.385.789,12 | 172,99 | 82,78 |
| 37 Naknade građanima i kućanstvima na temelju osiguranja i druge naknade | 545.472,93 | 637.000,00 | 297.678,88 | 54,57 | 46,73 |
| 38 Ostali rashodi | 120.627,66 | 1.589.020,00 | 648.399,85 | 537,52 | 40,81 |
| 4 Rashodi za nabavu nefinancijske imovine | 15.920.150,61 | 35.048.134,00 | 18.069.160,31 | 113,50 | 51,56 |
| 41 Rashodi za nabavu neproizvedene dugotrajne imovine | 594.683,02 | 614.000,00 | 376.220,00 | 63,26 | 61,27 |
| 42 Rashodi za nabavu proizvedene dugotrajne imovine | 4.662.541,16 | 13.339.110,00 | 3.554.923,30 | 76,24 | 26,65 |
| 45 Rashodi za dodatna ulaganja na nefinancijskoj imovini | 10.662.926,43 | 21.095.024,00 | 14.138.017,01 | 132,59 | 67,02 |

Ukupni rashodi su planirani u iznosu od 282,5 milijuna kuna, od čega rashodi poslovanja 247,5 milijuna kuna, a rashodi za nabavu nefinancijske imovine 35 milijuna kuna. Izvršenje ukupnih rashoda u 2022. godini iznosi 238,8 milijuna kuna što čini 84,5% planiranih rashoda za 2022. godinu. Rashodi poslovanja izvršeni su u iznosu od 220,8 milijuna kuna, odnosno 89,2% planiranih rashoda poslovanja, dok su rashodi za nabavu nefinancijske imovine izvršeni u iznosu od 18,1 milijun kuna, odnosno 51,6% plana. U odnosu na isto razdoblje prethodne godine rashodi poslovanja bilježe povećanje od 32,6%, a rashodi za nabavu nefinancijske imovine povećanje od 13,5%.

Unutar kategorije rashoda poslovanja rashodi za zaposlene u 2022. godini izvršeni su u iznosu od 112 milijuna kuna što predstavlja 97,6% planiranih rashoda za zaposlene, a materijalni rashodi u iznosu od 96,2 milijuna kuna odnosno 83,4% plana. U iznosu od 10,4 milijuna kuna odnosno 82,8% plana izvršene su pomoći. Financijski rashodi su izvršeni u iznosu od 1 millijun kuna (86,7% plana), subvencije u iznosu od 266 tisuća (18,2% plana), naknade građanima i kućanstvima u iznosu od 297,7 tisuća kuna (46,7% plana) te ostali rashodi u iznosu od 648,4 tisuće kuna (40,8% plana).

Unutar kategorije rashoda za nabavu nefinancijske imovine u 2022. godini najznačajniji iznos od 14,1 milijun kuna odnosi se na rashode za dodatna ulaganja na nefinancijskoj imovini s postotkom izvršenja plana od 67%. U iznosu od 3,6 milijuna kuna ili 26,7% plana izvršeni su rashodi za nabavu proizvedene dugotrajne imovine, a u iznosu 376,2 tisuće kuna ili 61,3% plana izvršeni su rashodi za nabavu neproizvedene dugotrajne imovine.

*Tablica 4. Rashodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2021. | PLAN 2022. | IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 182.414.112,47 | 282.543.916,00 | 238.837.589,24 | 130,93 | 84,53 |
| Izvor: 3 Vlastiti prihodi | 91.533.092,72 | 146.222.520,00 | 123.392.875,56 | 134,81 | 84,39 |
| Izvor: 4 Prihodi posebne namjene | 90.454.564,01 | 134.747.126,00 | 114.682.116,38 | 126,78 | 85,11 |
| Izvor: 5 Pomoći | 426.455,74 | 1.482.166,00 | 617.021,57 | 144,69 | 41,63 |
| Izvor: 6 Donacije |  |  | 50.471,73 |  |  |
| Izvor: 7 Prihodi od prodaje ili zamjene nefinancijske imovine i naknade s naslova osiguranja |  | 92.104,00 | 95.104,00 |  | 103,26 |

Od ukupno izvršenih rashoda u iznosu od 238,8 milijuna kuna u 2022. godini iznos od 123,4 milijuna kuna financiran je iz izvora financiranja Vlastiti prihodi, dok su rashodi financirani iz izvora financiranja Prihodi za posebne namjene izvršeni u iznosu od 114,7 milijuna kuna. Rashodi financirani iz izvora financiranja Pomoći izvršeni su u iznosu od 617 tisuća kuna, a iz izvora Donacije 50,5 tisuća kuna te iz izvora Prihoda od prodaje nefinancijske imovine 95,1 tisuću kuna.

*Tablica 5. Rashodi prema funkcijskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2021. | PLAN 2022. | IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 182.414.112,47 | 282.543.916,00 | 238.837.589,24 | 130,93 | 84,53 |
| 05 ZAŠTITA OKOLIŠA | 182.414.112,47 | 282.543.916,00 | 238.837.589,24 | 130,93 | 84,53 |
| 054 Zaštita bioraznolikosti i krajolika | 182.414.112,47 | 282.543.916,00 | 238.837.589,24 | 130,93 | 84,53 |

Prema funkcijskoj klasifikaciji rashodi su izvršeni u kategoriji zaštite bioraznolikosti i krajolika.

**RAČUN FINANCIRANJA**

U nastavku se daje prikaz plana i izvršenja računa prihoda i rashoda i plana i izvršenja računa financiranja za 2022. godinu.

*Tablica 6. Račun prihoda i rashoda i Račun financiranja za 2022. godinu*

|  |  |  |  |
| --- | --- | --- | --- |
| **A. RAČUN PRIHODA I RASHODA** |  |  |  |
|  |  |  |  |
| **BROJČANA OZNAKA I NAZIV** | **PLAN 2022.** | **OSTVARENJE/**  **IZVRŠENJE 2022.** | **INDEKS** |
| 1 | 2 | 3 | 4=3/2\*100 |
| 6 PRIHODI POSLOVANJA | 332.942.580,00 | 351.172.134,96 | 105,48 |
| 7 PRIHODI OD PRODAJE NEFINANCIJSKE IMOVINE | 92.104,00 | 95.104,00 | 103,26 |
| **UKUPNI PRIHODI** | **333.034.684,00** | **351.267.238,96** | **105,47** |
| 3 RASHODI POSLOVANJA | 247.495.782,00 | 220.768.428,93 | 89,20 |
| 4 RASHODI ZA NABAVU NEFINANCIJSKE IMOVINE | 35.048.134,00 | 18.069.160,31 | 51,56 |
| **UKUPNI RASHODI** | **282.543.916,00** | **238.837.589,24** | **84,53** |
| **RAZLIKA - VIŠAK / MANJAK** | **50.490.768,00** | **112.429.649,72** | **222,67** |
|  |  |  |  |
|  |  |  |  |
| **B. RAČUN FINANCIRANJA** |  |  |  |
|  |  |  |  |
| **BROJČANA OZNAKA I NAZIV** | **PLAN 2022.** | **OSTVARENJE/**  **IZVRŠENJE 2022.** | **INDEKS** |
| 1 | 2 | 3 | 4=3/2\*100 |
| PRIJENOS SREDSTAVA IZ PRETHODNE GODINE | 317.317.364,00 | 317.317.363,62 | 100,00 |
| PRIJENOS SREDSTAVA U SLJEDEĆU GODINU | -367.808.132,00 | -429.747.013,34 | 116,84 |
| VIŠAK / MANJAK | 0,00 | 0,00 |  |

U 2022. godini ostvareni su ukupni prihodi (prihodi poslovanja i prihodi od prodaje nefinancijske imovine) u iznosu od 351,3 milijuna kuna. Ukupni rashodi (rashodi poslovanja i rashodi za nabavu nefinancijske imovine) izvršeni su u iznosu od 238,8 milijuna kuna. Iz navedene razlike prihoda i rashoda proizlazi višak u iznosu od 112,4 milijuna kuna koji je za 61,9 milijuna kuna veći od planiranog, a za taj iznos povećan je i planirani iznos prijenosa sredstava u sljedeću godinu.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE »NACIONALNI PARK PLITVIČKA JEZERA« ZA 2022. GODINU**

#### A779047 ADMINISTRACIJA I UPRAVLJANJE (IZ EVIDENCIJKIH PRIHODA)

|  |  |  |  |  |  |
| --- | --- | --- | --- | --- | --- |
| **NAZIV AKTIVNOSTI** | **IZVRŠENJE 2021.** | **PLAN 2022.** | **IZVRŠENJE 2022.** | **INDEKS 2022./PLAN 2022.** | **INDEKS 2022./2021.** |
| A779047 - ADMINISTRACIJA I UPRAVLJANJE (IZ EVIDENCIJSKIH PRIHODA) | 182.414.112,47 | 282.543.916,00 | 238.837.589,24 | 84,5 | 130,9 |

Zakonske i druge pravne osnove:

Članak 132. i 134. Zakona o zaštiti prirode (Narodne novine, broj 80/13, 15/18, 14/19 i 127/19), članak 36. Zakona o ustanovama (Narodne novine, broj 76/93, 29/97, 47/99, 35/08, 127/19 i 151/22), članak 9., 10. i 14. Statuta Javne ustanove »Nacionalni park Plitvička jezera« (Klasa: 011-01/04-01/56, Urbroj: 517-04-14-5 od 28. svibnja 2014. godine), članak 22. Zakona o potpomognutim područjima (Narodne novine, broj 118/18), Odluka Vlade Republike Hrvatske o naknadi jedinicama lokalne samouprave na potpomognutim područjima koju plaćaju javne ustanove vezano za upravljanje zaštićenim područjima (Narodne novine, broj 43/21), Odluka Ministarstva zaštite okoliša i energetike o isplati sredstava naknade zbog zaštićenih prirodnih područja (Klasa: 612-07/16-16/116, Urbroj: 517-07-2-1-1-16-1 od 29. travnja 2016. godine, Klasa: 612-07/16-16/116, Urbroj: 517-07-2-1-1-17-11 od 13. srpnja 2017. godine, Klasa: 612-07/16-16/116, Urbroj: 517-07-2-1-1-17-21 od 12. rujna 2017. godine, Klasa: 612-07/18-16/96, Urbroj: 517-07-2-18-6 od 30. travnja 2018. godine, Klasa: 612-07/19-16/04, Urbroj: 517-05-2-19-19 od 20. svibnja 2019. godine i Klasa: 612-07/20-16/61, Urbroj: 517-05-2-20-17 od 16. lipnja 2020. godine), Odluka Ministarstva gospodarstva i održivog razvoja o isplati sredstava naknade zbog zaštićenih prirodnih područja (Klasa: 612-07/20-16/297, Urbroj: 517-05-2-21-15 od 14. srpnja 2021. godine, Odluka Ministarstva regionalnog razvoja i fondova Europske unije o isplati sredstava naknade jedinicama lokalne samouprave na potpomognutim područjima koju plaćaju javne ustanove vezano za upravljanje zaštićenim područjima (Klasa: 011-01/19-02/11, Urbroj: 538-09-1-3/418-22-19), članak 5. Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (Narodne novine, broj 111/22).

Opis aktivnosti:

U okviru aktivnosti planirana su sredstva za upravljanje i administraciju radi provedbe aktivnosti predviđenih Planom upravljanja i Godišnjim programom zaštite, održavanja, očuvanja, promicanja i korištenja. Kroz ovu aktivnost osigurana su sredstva za plaće djelatnika, materijalne rashode, rashode za pomoći koje se na temelju propisa prenose drugom proračunskom korisniku u nadležnosti istog proračuna i ostale rashode te rashode za nabavu nefinancijske imovine. Sredstva za provođenje aktivnosti osigurana su kroz vlastite i namjenske prihode, a koji se mjesečno evidentiraju u sustavu državne riznice sukladno Uputi Ministarstva financija o načinu praćenja, ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode. Postotak izvršenja za 2022. godinu iznosi 84,5%.